ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகன ஸ்கிராப்பிங் வசதியின் பதிவு மற்றும் செயல்பாடுகளுக்கு வரைவு அறிவிப்பு வெளியிடப்பட்டது.
சாலைப் போக்குவரத்து மற்றும் நெடுஞ்சாலைகள் அமைச்சகம், GSR 192 , 10 மார்ச் 2022 தேதியிட்ட மோட்டார் வாகனங்கள்  விதிகள், 2022 தொடர்பான வரைவு அறிவிப்பை வெளியிட்டுள்ளது.
இவை மோட்டார் வாகனங்கள் ஸ்கிராப்பிங் வசதி குறித்த 23 செப்டம்பர் 2021 தேதியிட்ட விதிகள், பதிவுசெய்யப்பட்ட வாகன ஸ்கிராப்பிங் வசதிகளை  நிறுவுவதற்கான நடைமுறையை வகுக்கிறது. வாகன உரிமையாளர்கள், RVSF நடத்துபவர்கள் , டீலர்கள், வட்டாரப் போக்குவரத்து அதிகாரிகள் போன்ற அமைப்பில் உள்ள அனைத்து பங்குதாரர்களுக்கும் வாகனத்தை அகற்றும் செயல்முறையை எளிதாக்கவும் டிஜிட்டல் மயமாக்கவும் இந்த திருத்தங்கள் செய்யப்பட்டுள்ளன. விதிகள் குறித்து பெறப்பட்ட கருத்துகளின் அடிப்படையில் இந்த திருத்தங்கள் செய்யப்பட்டுள்ளன. . எளிதாக வணிகம் செய்வதை உறுதி செய்வதற்காக செயல்முறைகளுக்கு காலவரையறைகள் நிர்ணயிக்கப்பட்டுள்ளன.
திருத்தங்களின் சில முக்கிய அம்சங்கள்:
வாகன உரிமையாளர்கள் வாகனத்தை ஸ்கிராப்பிங் செய்ய டிஜிட்டல் முறையில் விண்ணப்பிக்க வழிவகை. வாகனங்களைச் சிதைப்பதற்கான அனைத்து விண்ணப்பங்களும் டிஜிட்டல் முறையில் சமர்ப்பிக்கப்படும். வாகன உரிமையாளர்கள் தங்கள் வாகனங்களை ஸ்கிராப் செய்ய டிஜிட்டல் முறையில் விண்ணப்பிக்க உதவும் வசதி மையங்களாக RVSFகள் செயல்படும்.
விண்ணப்பத்தை சமர்ப்பிக்கும் முன் "வாகன்" தரவுத்தளத்தில் இருந்து செய்ய வேண்டிய தேவையான சோதனைகள் வாகன உரிமையாளர்களுக்கு குறிப்பிடப்பட்டுள்ளன. இந்த சோதனைகளில் , வாகனத்தை வாடகைக்கு வாங்குதல், குத்தகை அல்லது கருதுகோள் ஒப்பந்தம் செய்தல், தேசிய குற்ற ஆவணக் காப்பகத்தின் பதிவுகளில் வாகனத்திற்கு எதிராக குற்றப் பதிவு இல்லை, வாகனத்தின் மீது நிலுவையில் உள்ள நிலுவைத் தொகைகள் இல்லை, வட்டார போக்குவரத்து அதிகாரிகளால் வாகனத்தை தடுப்புப்பட்டியலில் பதிவு செய்ததற்கான பதிவு இல்லை. . இந்த சோதனைகளில் ஏதேனும் தவறும் வாகனங்களுக்கான விண்ணப்பம் ஏற்கப்படமாட்டாது .
ஸ்கிராப்பிங்கிற்கு சமர்ப்பிப்பதற்கு முன்னும் பின்னும் வாகனத்தின் பொறுப்பில் வெளிப்படைத்தன்மை இருப்பதை உறுதி செய்வதற்காக, வாகனங்களைச் சமர்ப்பிக்கும் நேரத்தில் வாகன உரிமையாளர் மற்றும் RVSF ஆபரேட்டர்களுக்கான உறுதிமொழிகள் அறிமுகப்படுத்துதல்
வர்த்தகத்தில் வெளிப்படைத்தன்மையை செயல்படுத்துவதற்காக ஸ்கிராப்பிங்கிற்காக சமர்ப்பிக்கப்பட்ட வாகனம் தொடர்பான டெபாசிட் சான்றிதழில் கூடுதல் விவரங்களைச் சேர்த்தல். மேற்கூறிய இந்த சான்றிதழ் வாகன உரிமையாளர்களுக்கு டிஜிட்டல் முறையில் கிடைக்கும் மற்றும் 2 ஆண்டுகளுக்கு செல்லுபடியாகும்
மின்னணு வர்த்தகம் மூலம் டெபாசிட் சான்றிதழைப் பெறும் நுகர்வோர், பரிவர்த்தனைக்கான டிஜிட்டல் ஆதாரத்தை வைத்திருப்பதை உறுதி செய்வதற்காக டெபாசிட் பரிமாற்றச் சான்றிதழின் அறிமுகம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1805381
ஜல்சக்தி அமைச்சகம்
கர்நாடகாவில் ஜல் ஜீவன் இயக்கத்தின் செயல்பாடு: மத்திய ஜல் சக்தி அமைச்சர் மற்றும் கர்நாடக முதல்வர் ஆய்வு
மத்திய ஜல் சக்தி அமைச்சர் திரு கஜேந்திர சிங் ஷெகாவத் மற்றும் கர்நாடக முதலமைச்சர் திரு பி எஸ் எடியூரப்பா ஆகியோர் அம்மாநிலத்தில் ஜல் ஜீவன் இயக்கத்தின் செயல்பாடுகள் குறித்து பெங்களூருவில் இன்று ஆய்வு செய்தனர். கர்நாடகாவில் ஜல் ஜீவன் இயக்கத்தின் பணிகளைத் துரிதப்படுத்தவும், மீதமுள்ள 61.05 லட்சம் வீடுகளுக்கு 2023-ம் ஆண்டுக்குள் தண்ணீர் குழாய் இணைப்புகளை வழங்கவும் அனைத்து நடவடிக்கைகளும் மேற்கொள்ளப்படும் என்று வருகை புரிந்திருந்த மத்திய அமைச்சரிடம் அம்மாநில முதலமைச்சர் உறுதியளித்தார். இத்திட்டத்தை வெற்றிகரமாக நிறைவேற்றுவதற்குத் தேவையான அனைத்து உதவிகளையும் மத்திய அரசு வழங்கும் என்று ஜல் சக்தி அமைச்சர் உறுதிபட தெரிவித்தார். 2024-ஆம் ஆண்டிற்குள் நாட்டில் ஒவ்வொரு வீட்டிற்கும் தூய்மையான தண்ணீர் குழாய் இணைப்பு வழங்கப்பட வேண்டும் என்ற பிரதமர் திரு நரேந்திர மோடியின் தொலைநோக்குப் பார்வையைப் பூர்த்தி செய்யும் நோக்கத்தோடு இந்த இலக்கு நிர்ணயிக்கப்பட்டுள்ளது.
கர்நாடகாவில் ஜல் ஜீவன் இயக்கத்தின் திட்டம் மற்றும் செயல்பாடுகள் பற்றி தேசிய ஜல் ஜீவன் இயக்கத்தின் கூடுதல் செயலாளர் மற்றும் திட்ட இயக்குநர் திரு பரத் லால் கூட்டத்தின்போது விரிவாக எடுத்துரைத்தார். அதன் பிறகு, முதன்மைச் செயலாளர் மற்றும் மாநில அரசின் மூத்த அதிகாரிகளுடன் இந்தத் திட்டத்தை விரைவுபடுத்துவது தொடர்பாக விரிவான ஆய்வுக் கூட்டத்தை அவர் நடத்தினார்.
ஜல் ஜீவன் இயக்கம் தொடங்கப்பட்ட போது கர்நாடக மாநிலத்தில் மொத்தம் உள்ள 91.19 லட்சம் வீடுகளில் வெறும் 24.51 லட்சம் வீடுகள்  மட்டுமே தண்ணீர் குழாய் இணைப்புகளைப் பெற்றிருந்தன. 22 மாதங்களில் 5.62 லட்சம் வீடுகளுக்கு இணைப்புகள் வழங்கப்பட்டுள்ளன. இதன் மூலம் தற்போது 30.14 லட்சம்  ஊரக வீடுகளுக்கு தண்ணீர் குழாய் இணைப்பு வழங்கப்பட்டுள்ளது.
2021-22-ஆம் ஆண்டில் 25.17 லட்சம் வீடுகளுக்கு இணைப்புகளை வழங்க மாநில அரசு திட்டமிட்டுள்ளது. 2022-23 ஆம் ஆண்டில் 17.93 லட்சம் இணைப்புகளும், 2023-24 ஆம் ஆண்டில் 19.93 லட்சம் இணைப்புகளும் வழங்கப்பட உள்ளன.
அந்த மாநிலத்தில் குடிநீர் குழாய் இணைப்பை ஒவ்வொரு வீட்டிற்கும் வழங்குவதற்கு ஏதுவாக கடந்த ஆண்டின் மத்திய ஒதுக்கீட்டை விட 4 மடங்கு அதிகமாக ரூ. 5008.79 கோடியை அமைச்சர் திரு கஜேந்திர சிங் ஷெகாவத் ஒதுக்கீடு செய்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735074
நுகர்வோர் நலன், உணவு மற்றும் பொது விநியோகம் அமைச்சகம்
இளம் வல்லுநர்களுக்கு “மாபெரும் வெங்காய சவால்” போட்டி
வெங்காய அறுவடைக்கு பிந்தைய இழப்புகளைக் குறைக்க, “மாபெரும் வெங்காய சவால்” போட்டியில் பங்கேற்குமாறு, உயர்கல்வி நிறுவனங்கள் வல்லுநர்கள் மற்றும் ஆராய்ச்சி அமைப்புகளை மத்திய நுகர்வோர் விவகாரங்கள் துறை செயலாளர் திரு ரோஹித் குமார் சிங் கேட்டுக் கொண்டுள்ளார்.
இது தொடர்பாக நுகர்வோர் விவகாரங்கள் துறை சார்பில், நடைபெற்ற காணொலி கலந்துரையாடலில் பேசிய அவர், இது போன்ற போட்டியில் பங்கேற்பதன் மூலம், குறைந்த செலவில், எளிதில் பின்பற்றக் கூடிய தொழில்நுட்பத் தீர்வுகளை உருவாக்க முடியும் என்றார். இத்தகைய தீர்வுகள்நாட்டில் நீண்ட காலத்திற்கு விவசாயிகள் பயன்படுத்தக் கூடியதாக அமையும் என்றும் அவர் குறிப்பிட்டார்.
இப்போட்டியில் பங்கேற்க விரும்புவோர் 15.10.2022க்குள் தங்களது கருத்துக்களை அனுப்பிவைக்கலாம். இது பற்றிய முழு விவரங்களுக்கு நுகவோர் விவகாரங்கள் துறையின் doca.gov.in/goi என்ற வலைதளத்தைக் காணவும்
மேலும் விரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1848824
-----
(Visitor Counter : 116
விண்வெளித்துறை
விண்வெளி துறை சீர்திருத்தங்கள் தனியார் நிறுவனங்களுக்கு சமமான வாய்ப்புகளை வழங்கும்: மத்திய அமைச்சர் டாக்டர் ஜிதேந்திர சிங்
நாடாளுமன்றத்தின் மக்களவையில் கேள்விகளுக்கு பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங், கீழ்காணும் தகவல்களை அளித்தார்.
விண்வெளி துறை சீர்திருத்தங்கள் தனியார் நிறுவனங்களுக்கு சமமான வாய்ப்புகளை வழங்கும் மற்றும் விண்வெளி நடவடிக்கைகளை பெரியளவில் அவை மேற்கொள்ள உதவும்.
இந்திய தேசிய விண்வெளி ஊக்குவிப்பு மற்றும் அங்கீகரித்தல் மையம்  எனும் தேசிய அளவிலான தன்னாட்சி பெற்ற மைய முகமை விண்வெளி துறையின் கீழ் நிறுவப்பட்டு வருகிறது. தனியார் நிறுவனங்கள் விண்வெளி நடவடிக்கைகளை மேற்கொள்வதற்கு தேவையான வழிகாட்டுதல்கள் மற்றும் உரிமங்கள் ஆகியவற்றுக்காக இது நிறுவப்படுகிறது.
தனியார் நிறுவனங்களின் விண்வெளி நடவடிக்கைகளுக்கு ஆதரவளிப்பதற்காக விண்வெளி துறையின் வசதிகளுக்கான அணுகல் அவற்றுக்கு வழங்கப்படும்.
இந்திய பிராந்திய பயணவழி செயற்கைக்கோள் அமைப்பின்  பயன்பாடு போக்குவரத்து மற்றும் தனிநபர் பயணம் உள்ளிட்ட துறைகளில் அதிகரித்துள்ளது.
நாவிக் சார்ந்த ஏஐஎஸ்-140-க்கு உகந்த வாகன கண்காணிப்பு கருவிகளை அனைத்து பொது மற்றும் வர்த்தக வாகனங்களில் பொருத்துவதை சாலை போக்குவரத்து மற்றும் நெடுஞ்சாலைகள் அமைச்சகம் கட்டாயம் ஆக்கியுள்ளது.
நாவிக் வசதி கொண்ட திறன்பேசிகள்  எண்ணிக்கையும் இந்திய சந்தையில் அதிகரித்துள்ளது. மக்களுக்கான நாவிக் சிக்னல்கள் இலவசமாக கிடைக்கும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1742302
https://pib.gov.in/PressReleasePage.aspx?PRID=1742304
-----
(Visitor Counter : 145
குடியரசுத் துணைத் தலைவர் செயலகம்
நாட்டில் விளையாட்டை ஊக்குவிக்குமாறு தொழில்துறைக்கு குடியரசு துணைத் தலைவர் வலியுறுத்தல்
நாட்டில் விளையாட்டுகளை ஊக்குவிக்க தொழில்துறை முன்வர வேண்டுமென்று குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார். டோக்கியோ ஒலிம்பிக்கில் இந்தியா சிறப்பாக செயல்பட்டதற்கு அவர் தனது மகிழ்ச்சியை வெளிப்படுத்தினார். அடுத்த முறை இன்னும் சிறப்பாக நாம் இலக்கு நிர்ணயிக்க வேண்டும் என்று அவர் கூறினார்.
நமது மாபெரும் நாட்டின் வடகிழக்கு பிராந்தியத்திற்கு செல்லும் ஒவ்வொரு முறையும் உந்துசக்தியையும் புத்துணர்ச்சியையும் உணர்கிறேன் என்று அவர் கூறினார். எட்டு வடகிழக்கு மாநிலங்களையும் இந்தியாவின் கிரீடத்தில் பிரகாசிக்கும் நகைகள் என்று வர்ணித்த அவர், மலைகளின் இயற்கை அழகையும் அமைதியையும் இங்குள்ள மக்களின் அரவணைப்பையும் மறக்கமுடியாத அனுபவம் என்று விவரித்தார்.
வடகிழக்கு மாநிலங்களுக்கு எட்டு நாள் சுற்றுப்பயணம் மேற்கொண்டுள்ள குடியரசு துணைத் தலைவர், மணிப்பூரை சேர்ந்த சாதனையாளர்கள் குழுவுடன் கலந்துரையாடினார். இம்பாலில் உள்ள ஆளுநர் மாளிகையில் நடந்த நிகழ்ச்சியில் ஒலிம்பிக் வீரர்கள், இலக்கிய & கலாச்சார பிரமுகர்கள், கைவினைஞர்கள் மற்றும் ஆசிரியர்கள் கலந்து கொண்டனர். அவர்களின் சாதனைகளுக்காக திரு நாயுடு அவர்களைப் பாராட்டினார் மேலும், அவரவர் துறைகளில் சிறந்து விளங்குவதை அவர்கள் எப்போதும் இலக்காக வைத்திருக்க வேண்டும் என்று கூறினார்.
உரையாடலின் போது, ஒரு ஜோடி குத்துச்சண்டை கையுறைகளை பாக்சிங் வீராங்கனை திருமதி எம் சி மேரி கோம் குடியரசு துணைத் தலைவருக்கு அன்பளிப்பாக வழங்கினார். அவற்றை அணிந்து கொண்ட திரு நாயுடு, “இவை என்னை பாதுகாக்கும்” என்று நகைச்சுவையாக கூறினார்.
இந்தியாவில் விளையாட்டுகளின் மையம் என்று மணிப்பூரை வர்ணித்த அவர், விளையாட்டில் தேசத்திற்கு பெருமை சேர்ப்பதில் இந்த சிறிய மாநிலம் முன்னிலை வகிக்கிறது என்றார். "மணிப்பூரின் ஒலிம்பிக் வீரர்கள் மாநிலத்தையும் தேசத்தையும் பெருமைப்படுத்தியுள்ளனர்," என்றும் அவர் மேலும் கூறினார்.
இந்தியாவின் கொடியை உயரே பறக்க வைத்ததற்காக அம்மாநிலத்தை சேர்ந்த விளையாட்டு வீரர்களைப் பாராட்டிய திரு நாயுடு, "நாடு முழுவதும் உள்ள ஆயிரக்கணக்கான ஆர்வமுள்ள விளையாட்டு வீரர்களுக்கு முன்மாதிரியாகவும் ஊக்கத்தின் ஊற்றாகவும் நீங்கள் இருக்கிறீர்கள்" என்றார்.
சமீபத்திய டோக்கியோ ஒலிம்பிக்கின் போது வெளிப்பட்ட இந்திய விளையாட்டு வீரர்களின் செயல்திறன் குறித்து குடியரசு துணைத் தலைவர் தனது மகிழ்ச்சியை வெளிப்படுத்தினார். அடுத்த முறை நாம் இன்னும் சிறப்பாக இலக்கு நிர்ணயிக்க வேண்டும் என்று அவர் கூறினார்.
விளையாட்டுகளை ஊக்குவிக்க மாநில மற்றும் மத்திய அரசுகள் முயற்சிகளை மேற்கொண்டு வருவதாகக் குறிப்பிட்ட அவர், தொழில்துறையினர் முன் வந்து விளையாட்டுகளை ஊக்குவிக்க வேண்டும் என்று வலியுறுத்தினார். மேலும், கிராமப்புறம் வரை விளையாட்டு உள்கட்டமைப்பு மற்றும் பயிற்சி வசதிகளை உருவாக்குமாறு மாநில அரசுகளை அவர் கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761216
----
(Visitor Counter : 147
நுகர்வோர் நலன், உணவு மற்றும் பொது விநியோகம் அமைச்சகம்
இலக்கு நிர்ணயிக்கப்பட்ட பொது விநியோக திட்டத்தின் கீழ், செறிவூட்டப்பட்ட அரிசி 27 மாநிலங்களில் உள்ள 269 மாவட்டங்களில் வழங்கப்படுகிறது
இலக்கு நிர்ணயிக்கப்பட்ட பொது விநியோகத் திட்டத்தின் கீழ், செறிவூட்டப்பட்ட அரிசி 27 மாநிலங்களில் உள்ள 269 மாவட்டங்களில் வழங்கப்படுவதன் மூலம், செறிவூட்டப்பட்ட அரிசி திட்டத்தின் 2-ம் கட்ட செயலாக்கத்தில் 100 சதவீத இலக்கை அடைந்துள்ளதாக உணவு மற்றும் பொது விநியோகத் துறை செயலாளர் திரு சஞ்சீவ் சோப்ரா தெரிவித்துள்ளார்.
புதுதில்லியில் இன்று செய்தியாளர்களிடம் பேசிய அவர், 105 லட்சம் மில்லியன் டன் செறிவூட்டப்பட்ட அரிசி 27 மாநிலங்களுக்கு பொது விநியோக முறையில் வழங்க இலக்கு நிர்ணயிக்கப்பட்டது. மேலும் ஒருங்கிணைந்த குழந்தைகள் மேம்பாட்டு திட்டம் மற்றும் பிரதமரின் ஊட்டச்சத்து திட்டத்தின் கீழ், 134 லட்சம் மில்லியன் டன் செறிவூட்டப்பட்ட அரிசி கொள்முதல் செய்யப்பட்டது.
இன்றைய தேதியில் 18227 அரிசி ஆலைகள் செறிவூட்டப்பட்ட அரிசி வகைக்கு தேவையான உள்கட்டமைப்பு வசதிகளை பெற்றுள்ளது. இது கடந்த 21-ம் ஆண்டைக் காட்டிலும் 11 மடங்கு அதிகமாகும்.
ஒட்டுமொத்த வருடாந்திர செறிவூட்டப்பட்ட அரிசியின் விதைப் பயிர் உற்பத்தி கொள்ளளவு 18 மடங்கு அதிகரித்துள்ளது என்று திரு சஞ்சீவ் சோப்ரா தெரிவித்துள்ளார்.
பிரதமர் அலுவலகம்
குமார் எல்லை போர்க்களத்தை அடைந்த முதலாவது பெண் அதிகாரி கேப்டன் ஷிவா சௌகானுக்கு பிரதமர் பாராட்டு தெரிவித்துள்ளார்
உலகின் மிக உயரமான போர்க்களமான சியாச்சின் குமார் எல்லையில், கடினமான பயிற்சிக்குப் பிறகு, பணியில் அமர்த்தப்பட்ட முதல் பெண் அதிகாரியான ஃபயர் அண்ட் ஃபியூரி சேப்பர்ஸின் கேப்டன் சிவ சவுகானுக்கு பிரதமர் திரு நரேந்திர மோடி பாராட்டு தெரிவித்துள்ளார்.
ஃபயர் அண்ட் ஃபியூரி சேப்பர்ஸின் பதிவுக்கு ட்விட்டரில் பிரதமர் பதிலளித்துள்ளார்:
“இது ஒவ்வொரு இந்தியரையும் பெருமை அடையசெய்யும், இந்தியாவினுடைய பெண் சக்தியின் முயற்சியை எடுத்துக்காட்டுகிறது.”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.86 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,799 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 18,389 பேர் கொவிட் தொற்றால் பாதிக்கப்பட்டுள்ளனர். இது 0.04 சதவீதமாகும்.
தொற்றிலிருந்து மீண்டவர்கள் 98.77 சதவீதம்.
கடந்த 24 மணி நேரத்தில் 1,784 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,73,335 பேர்.
கடந்த 24 மணி நேரத்தில் 3,824 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.87% வாராந்திர பாதிப்பு விகிதம் 2.24%
இதுவரை மொத்தம் 92.18 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,33,153 சோதனைகள் நடத்தப்பட்டுள்ளன.
தகவல் மற்றும் ஒலிபரப்பு அமைச்சகம்
இந்தியாவின் தேசிய பாதுகாப்பு, வெளிநாட்டு உறவுகள் மற்றும் பொது ஒழுங்கு தொடர்பான தவறான தகவல்களை பரப்பியதற்காக 16 யூடியூப் செய்தி சேனல்களை தகவல் & ஒலிபரப்பு அமைச்சகம் தடை செய்துள்ளது
தகவல் தொழில்நுட்ப விதிகள், 2021-ன் கீழ் அவசரகால அதிகாரங்களைப் பயன்படுத்தி, பதினாறு  யூடியூப் சார்ந்த செய்தி சேனல்கள் மற்றும் ஒரு  முகநூல் கணக்கை தடை செய்வதற்காக இரண்டு தனித்தனி உத்தரவுகளை 22.04.2022 அன்று தகவல் மற்றும் ஒலிபரப்பு அமைச்சகம் பிறப்பித்தது.
தடைசெய்யப்பட்ட சமூக ஊடக கணக்குகளில் பாகிஸ்தானைச் சேர்ந்த ஆறு மற்றும் இந்தியாவைச் சேர்ந்த பத்து யூடியூப் செய்தி சேனல்களும் அடங்கும். 68 கோடிக்கும் அதிகமான பார்வையாளர்களை அவைக் கொண்டுள்ளன. தேசிய பாதுகாப்பு, இந்தியாவின் வெளிநாட்டு உறவுகள், நாட்டில் மத நல்லிணக்கம் மற்றும் பொது ஒழுங்கு தொடர்பான விஷயங்களில் சமூக ஊடகங்களில் போலியான செய்திகளை பரப்புவதற்கு இந்த சேனல்கள் பயன்படுத்தப்படுவது கவனிக்கப்பட்டது.
தகவல் தொழில்நுட்ப விதிகள், 2021-ன் விதி 18-ன் கீழ் தேவைப்படும் தகவல்களை இந்த டிஜிட்டல் செய்தி வெளியீட்டாளர்கள் யாரும் அமைச்சகத்திற்கு வழங்கவில்லை.
உள்ளடக்கத்தின் தன்மை
இந்தியாவை தளமாகக் கொண்ட சில யூடியூப் சேனல்களால் வெளியிடப்பட்ட உள்ளடக்கம், ஒரு சமூகத்தை பயங்கரவாதிகள் என்று குறிப்பிட்டு, பல்வேறு மத சமூகங்களைச் சேர்ந்தவர்களிடையே வெறுப்பைத் தூண்டியது. இத்தகைய உள்ளடக்கம் வகுப்புவாத வேற்றுமையை உண்டாக்கும் மற்றும் பொது ஒழுங்கை சீர்குலைக்கும் தன்மை கொண்டதாக கண்டறியப்பட்டது.
சமூகத்தின் பல்வேறு பிரிவினரிடையே பீதியை உருவாக்கும் சாத்தியம் கொண்ட சரிபார்க்கப்படாத செய்திகள் மற்றும் வீடியோக்களை வெளியிட்ட இந்தியா சார்ந்த பல்வேறு யூடியூப் சேனல்கள் கண்காணிக்கப்பட்டன. கொவிட்-19 காரணமாக இந்தியா முழுவதும் ஊரடங்கு அறிவிப்பு தொடர்பான தவறான உரிமைகோரல்கள், இதனால் புலம்பெயர்ந்த தொழிலாளர்களை அச்சுறுத்துவது மற்றும் சில மத சமூகங்களுக்கு அச்சுறுத்தல் இருப்பதாக கூறப்படும் இட்டுக்கட்டப்பட்ட உரிமைகோரல்கள் போன்றவை இவற்றில் அடங்கும். இதுபோன்ற உள்ளடக்கம் நாட்டில் பொது ஒழுங்கிற்கு தீங்கு விளைவிப்பதாகக் காணப்பட்டது.
பாகிஸ்தானை தளமாகக் கொண்ட யூடியூப் சேனல்கள், இந்திய ராணுவம், ஜம்மு காஷ்மீர், உக்ரைனில் உருவாகியுள்ள சூழ்நிலையை தொடர்ந்து இந்தியாவின் வெளிநாட்டு உறவுகள் போன்ற பல்வேறு விஷயங்களில் இந்தியாவைப் பற்றிய பொய் செய்திகளை வெளியிட ஒருங்கிணைந்த முறையில் பயன்படுத்தப்பட்டது கண்டறியப்பட்டது. தேசிய பாதுகாப்பு, இந்தியாவின் இறையாண்மை, ஒருமைப்பாடு மற்றும் வெளிநாடுகளுடனான இந்தியாவின் நட்புறவு ஆகியவற்றின் கண்ணோட்டத்தில் இந்த சேனல்களின் செயல்பாடுகள் முற்றிலும் தவறானவை என்று கண்டறியப்பட்டது.
தவறான உரிமைகோரல்கள் மற்றும் அவதூறான தலைப்புச் செய்திகளைப் பயன்படுத்த வேண்டாம் என்று தனியார் தொலைக்காட்சி செய்தி சேனல்களுக்கு ஏப்ரல் 23, 2022 அன்று அமைச்சகம் அறிவுறுத்தியது. அச்சு, தொலைக்காட்சி மற்றும் ஆன்லைன் ஊடகங்கள் அனைத்திற்கும் இந்தியாவில் பாதுகாப்பான தகவல் சூழலை உறுதி செய்வதில் இந்திய அரசு உறுதியாக உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819892
சிறுபான்மையினர் நலன் அமைச்சகம்
மகாத்மா காந்தியின் 150-வது பிறந்த தினத்தை முன்னிட்டு, இந்திய அரசின் சிறுபான்மையின நல அமைச்சகம் “முஷாயிரா” - கவியரங்கத்தை நடத்துகிறது
மகாத்மா காந்தியின் 150-வது பிறந்த தினத்தை முன்னிட்டு, இந்திய அரசின் சிறுபான்மையின நல அமைச்சகம் முஷாயிரா - கவியரங்கத்தை நடத்துகிறது. மகாத்மா காந்தியின் போதனைகள் மற்றும் கொள்கைகளை அடிப்படையாகக் கொண்டு, நாடுமுழுவதும் இந்தக் கவியரங்கம் நடத்தப்படவுள்ளது.
இன்று புதுதில்லியில் செய்தியாளர்களிடம் பேசிய சிறுபான்மையினர் நலத்துறை அமைச்சர் திரு. முக்தார் அப்பாஸ் நக்வி, முதல் முஷாயிரா கவியரங்கம் அக்டோபர் மாதம் 6-ஆம் தேதி புதுதில்லியில் நடைபெறும் என்றார். புதுதில்யில் உள்ள டாக்டர் அம்பேத்கர் சர்வதேச மையத்தில் மாலை 3 மணிக்கு மேல் நடைபெறும் இந்தக் கவியரங்கத்தில், மகாத்மா காந்தியின் போதனைகளான, நல்லிணக்கம், தேசிய ஒருமைப்பாடு, ஜனநாயக மாண்புகள், அகிம்சை மற்றும் உலக அமைதி போன்ற கருத்துக்களில் உருது கவிஞர்கள் கவிதை படைப்பார்கள் என்றார். மும்பை, லக்னோ, சண்டிகர், அகமதாபாத், பெங்களுரு, ராஞ்சி உள்ளிட்ட பல நகரங்களில் பிரபலமான உருது கவிஞர்கள் கவிதை படைப்பார்கள்.
மகாத்மா காந்தியின் 150-வது பிறந்த தினத்தை ஆண்டு முழுவதும் கொண்டாடுவதற்கு வசதியாக, தேசிய குழு ஒன்று அமைக்கப்பட்டுள்ளது. குடியரசுத் தலைவர் திரு. ராம் நாத் கோவிந்த் தலைமையிலான இந்தக் குழுவில், குடியரசு துணைத் தலைவர் திரு. எம். வெங்கைய நாயுடு, பிரதமர் திரு. நரேந்திர மோடி, முன்னாள் பிரதமர் டாக்டர் மன்மோகன்சிங், மாநிலங்களவை எதிர்க்கட்சித் தலைவர் திரு. குலாம்நபி ஆசாத், மாநில முதலமைச்சர்கள், அரசியல் கட்சிகளைச் சேர்ந்த பிரதிநிதிகள், சமூக ஆர்வலர்கள் மற்றும் காந்தியவாதிகள் இடம்பெற்றுள்ளனர்.
இந்தக் குழு மகாத்மா காந்தியின் 150-வது பிறந்த தினத்தை ஆண்டு முழுவதும் கொண்டாடுவதற்கு உரிய திட்டம் மற்றும் நிகழ்ச்சிகளை முடிவு செய்யும்.
--------
(Visitor Counter : 182
நிதி அமைச்சகம்
அரசுத் துறைகளின் பரிவர்த்தனைகளை தனியார் வங்கிகள் கையாள்வதற்கான தடை நீக்கம்
வரிகள், இதர வருவாய் கட்டண வசதிகள், ஓய்வூதியம், சிறு சேமிப்பு திட்டங்கள் போன்ற அரசு தொடர்பான வங்கி பரிவர்த்தனைகளை தனியார் வங்கிகள்  கையாள்வதற்கான தடையை அரசு நீக்கியுள்ளது.
இந்த நடவடிக்கையின் மூலம் வாடிக்கையளர்களுக்கான வசதிகள் அதிகரித்து, போட்டித்தன்மை உருவாகி, வாடிக்கையாளர் சேவைகளின் தரம் மேம்படும்.
சமீபத்திய தொழில்நுட்பம் மற்றும் புதுமைகளை வங்கியியலில் புகுத்தி பின்பற்றுவதில், முன்னணியில் இருக்கும் தனியார் வங்கிகள், இந்திய பொருளாதாரத்தின் வளர்ச்சியிலும், அரசின் சமூகநலத் துறை திட்டங்களை மேம்படுத்துவதிலும் இனி சமமான பங்குதாரர்களாக இருப்பார்கள்.
இந்தத் தடை நீக்கப்பட்டிருப்பதன் மூலம், அரசு முகமை வர்த்தகம் உட்பட அரசு வர்த்தகத்தை தனியார் வங்கிகள்  செய்வதற்கான ரிசர்வ் வங்கியின் ஒப்புதலுக்கு தடையேதும் இல்லை. இம்முடிவை ரிசர்வ் வங்கிக்கு அரசு தெரிவித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700463
----
(Visitor Counter : 139
பெண்கள் மற்றும் குழந்தை நலன் அமைச்சகம்
அனைத்து குழந்தைப் பராமரிப்பு நிறுவனங்களும் பதிவு செய்யப்பட்டுள்ளனவா என்பதை உறுதிப்படுத்திக்கொள்ளுமாறும் அடுத்த ஒரு மாதத்திற்குள் மத்திய தத்தெடுப்பு வள ஆணையத்தில் இணைக்குமாறும் மாநில அரசுகளுக்கு மகளிர் மற்றும் குழந்தை மேம்பாட்டு அமைச்சகம் உத்தரவு
அனைத்து குழந்தைப் பராமரிப்பு நிறுவனங்களும் பதிவு செய்யப்பட்டு, அடுத்த ஒரு மாதத்திற்குள் மத்திய தத்தெடுப்பு வள ஆணையத்தில் இணைக்கப்படுவதை உறுதிப்படுத்திக்கொள்ளுமாறு மாநில அரசுகளுக்கு மகளிர் மற்றும் குழந்தை மேம்பாட்டு அமைச்சர் திருமதி மேனகா சஞ்சய் காந்தி உத்தரவிட்டுள்ளார்.
ஜார்கண்டில் மிஷனிரீஸ் ஆஃப் சாரிட்டீஸ் என்னும் அறநிலையத்தில் அண்மையில் சட்டவிரோதமாகக் குழந்தைகள் தத்தெடுக்கப்பட்டதாகக் கூறப்பட்டதையொட்டி, திருமதி மேனகா சஞ்சய் காந்தி நாடெங்கிலுமுள்ள மிஷனிரீஸ் ஆஃப் சாரிட்டீஸ் அறநிலையத்தால் நடத்தப்படும் குழந்தைப் பராமரிப்பு இல்லங்களை உடனடியாக ஆய்வு செய்யுமாறு மாநில அரசுகளுக்கு உத்தரவிட்டுள்ளார்.
குழந்தைப் பராமரிப்பு நிறுவனங்கள் சட்டரீதியாகக் கட்டாயம் பதிவு செய்யப்பட வேண்டும் எனவும் மத்திய தத்தெடுப்பு வள ஆணையத்தில் இணைக்கப்பட வேண்டும் எனவும் 2015 ஆம் ஆண்டின் இளஞ்சிறார் நீதி  சட்டத்தில் கூறப்பட்டிருந்தாலும் அது இரண்டு ஆண்டுகளுக்கு முன்னரே நடைமுறைக்கு வந்திருந்தாலும் சில அனாதை இல்லங்கள் இந்தப் பிரிவு செல்லுபடியாகாது என்று வாதிட்டுவருகின்றன. உச்சநீதிமன்றம் இந்த மனுக்களை நிராகரித்து, அது 2017 ஆம் ஆண்டு , டிசம்பர் மாதத்தின் உத்தரவு படி செல்லுபடியாகும் என்றும் கூறியது. அதன் பின்னர் ஏறத்தாழ 2,300 குழந்தைப் பராமரிப்பு நிறுவனங்கள் மத்திய தத்தெடுப்பு வள ஆணையத்தில் இணைக்கப்பட்டுள்ளன. இன்னும் 4,000 நிறுவனங்கள் இணைக்கப்படாமல் உள்ளன. அமைச்சர் இது குறித்துத் தமது அதிருப்தியைத் தெரிவித்துள்ளார். அமைச்சர் 17.07. 2018 நடைபெறவுள்ள மாநில மகளிர் மற்றும் குழந்தைகள் மேம்பாட்டு அமைச்சர்கள் கூட்டத்தில் இது குறித்துக் கடுமையாக வலியுறுத்தவுள்ளார்.
பிரதமர் அலுவலகம்
மகாராஷ்ட்ரா சட்டமன்ற உறுப்பினர் திரு லக்ஷ்மண் ஜக்தீப் மறைவிற்கு பிரதமர் இரங்கல்
மகாராஷ்ட்ரா சட்டமன்ற உறுப்பினர் திரு லக்ஷ்மண் ஜக்தீப் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது :
“மகாராஷ்ட்ரா சட்டமன்ற உறுப்பினர் திரு லக்ஷ்மண் ஜக்தீப் மறைவுச் செய்தியைக் கேட்டு மிகுந்த துயரம் அடைந்தேன். பொதுமக்கள் நல்வாழ்வு, புனே மற்றும் அதன் அருகாமைப்பகுதிகளின் வளர்ச்சி போன்றவற்றுக்கு மிகப்பெரிய பங்களிப்பை செய்தவர். அவருடைய குடும்பத்தினர் மற்றும் அவரது ஆதரவாளர்களுக்கு தமது ஆழ்ந்த இரங்கல். ஓம் சாந்தி.
-----
(AP/GS/KPG/PV
(
மின்னணு மற்றும் தகவல் தொழில்நுட்பம்
நாட்டில் உள்ள 122 நகரங்களில் 166 ஆதார் பதிவு மற்றும் திருத்த மையங்களை திறக்க தனித்துவ அடையாள அட்டை ஆணையம் திட்டமிட்டுள்ளது
நாட்டில் உள்ள 122 நகரங்களில் 166 ஆதார் பதிவு மற்றும் திருத்த மையங்களை திறப்பது என்ற தனித்துவ அடையாள அட்டை ஆணைய திட்டத்தின் ஒரு பகுதியாக இதுவரை 55 ஆதார் சேவை மையங்களை  திறந்துள்ளது. வங்கிகள், அஞ்சல் அலுவலகங்கள் மற்றும் மாநில அரசுகளால் ஏற்கனவே நடத்தப்பட்டு வரும் 52,000 ஆதார் பதிவு மையங்களுக்கு கூடுதலாக இந்த மையங்கள் திறக்கப்பட்டுள்ளன.
இந்த ஆதார் சேவை மையங்கள் வாரத்தின் அனைத்து நாட்களிலும் திறந்திருப்பதுடன், மாற்றுத் திறனாளிகள் உட்பட இதுவரை 70 லட்சத்திற்கும் மேற்பட்டோருக்கு சேவையாற்றி உள்ளது.
இந்த மையங்களில், ஏ வகை மையத்தில் தினந்தோறும் 1000 பதிவுகள் மற்றும் திருத்தங்களையும், பி. வகையில் 500 பதிவுகளையும், சி. வகையில் 250 பதிவுகளையும் மேற்கொள்ளும் திறன் பெற்றுள்ளன. இந்த ஆதார் சேவை மையங்கள் காலை 9 மணி முதல் மாலை 5.30 மணி வரை செயல்படும். பொது விடுமுறை தினங்களில் மட்டுமே இவை மூடப்பட்டிருக்கும். ஆதார் பதிவுகள் இலவசமாக மேற்கொள்ளப்படும் வேளையில், முகவரி மாற்றம் போன்ற திருத்தங்களுக்கு குறைந்த கட்டணமாக ரூ.50-ம், முகவரி மாற்றம் மற்றும் பயோமெட்ரிக் பதிவுகளுக்கு ரூ.100-ம் கட்டணமாக வசூலிக்கப்படுகிறது.
சென்னையில் எண்.1, டென் ஸ்கொயர் மால், ஜவஹர்லால் நேரு சாலை, கோயம்பேடு, சென்னை என்ற முகவரியில் ஆதார் சேவை மையம் செயல்பட்டு வருகிறது.
இந்த ஆதார் சேவை மையங்கள் ஆன்-லைன் முன்பதிவு அடிப்படையில் டோக்கன் வழங்கி, பொதுமக்களுக்கு ஆதார் பதிவு/ திருத்தங்களை மேற்கொள்வதில் தடையற்ற வகையில் சேவையாற்றி வருகின்றன. இந்த மையங்களில் குளிர்சாதன வசதி செய்யப்பட்டிருப்பதுடன், போதுமான இட வசதி மற்றும் மாற்றுத் திறனாளிகளுக்கான வசதிகளும் செய்யப்பட்டுள்ளன.
•••
(Visitor Counter : 233
பிரதமர் அலுவலகம்
மேகாலயாவின் அன்னாசிப்பழங்களுக்கு உள்நாட்டிலும், சர்வதேச அளவிலும் உரிய அங்கீகாரம் கிடைத்திருப்பது மகிழ்ச்சி அளிக்கிறது: பிரதமர்
மேகாலயாவின் அன்னாசிப்பழங்களுக்கு உள்நாட்டிலும் சர்வதேச அளவிலும் உரிய அங்கீகாரம் கிடைத்திருப்பது மகிழ்ச்சி அளிப்பதாக பிரதமர் திரு. நரேந்திர மோடி தெரிவித்துள்ளார்.
புதுதில்லியில் உள்ள தில்லி சந்தையில் அன்னாசிப் பழத் திருவிழா குறித்து மேகாலயா முதலமைச்சர் திரு கே.சங்மாவின் எக்ஸ் பதிவுக்கு பதிலளித்துப் பிரதமர், கூறியதாவது:
"மேகாலயாவின் அன்னாசிப் பழங்களுக்கு உள்நாட்டிலும், சர்வதேச அளவிலும் உரிய அங்கீகாரம் கிடைத்திருப்பது மகிழ்ச்சி அளிக்கிறது. இத்தகைய முயற்சிகள் நமது பன்முக விவசாயப் பாரம்பரியத்தைக் கொண்டாடுவதோடு மட்டுமின்றி, நமது விவசாயிகளுக்கு அதிகாரமளிக்கின்றன."
உள்துறை அமைச்சகம்
சூரத் மெட்ரோ, அகமதாபாத் மெட்ரோவின் இரண்டாம் கட்டத்திற்கு பிரதமர் திரு நரேந்திர மோடி அடிக்கல் நாட்டியது இரு நகரங்களின் மக்களுக்கும் முக்கிய நாளாகும்: மத்திய உள்துறை அமைச்சர் திரு அமித் ஷா
சூரத் மெட்ரோ மற்றும் அகமதாபாத் மெட்ரோவின் இரண்டாம் கட்டத்திற்கு பிரதமர் திரு நரேந்திர மோடி அடிக்கல் நாட்டியது இரு நகரங்களின் மக்களுக்கும் முக்கிய நாளாகும் என்று மத்திய உள்துறை அமைச்சர் திரு அமித் ஷா கூறினார். சூரத் மெட்ரோ, அகமதாபாத் மெட்ரோவின் இரண்டாம் கட்டத்திற்கு பிரதமர் திரு நரேந்திர மோடி புது தில்லியில் இருந்து காணொலி மூலம் அடிக்கல் நாட்டிய நிகழ்ச்சியில் திரு அமித் ஷா கலந்து கொண்டார்.
நிகழ்ச்சியில் பேசிய திரு அமித் ஷா, குஜராத்தின் நகர்ப்புற உள்கட்டமைப்பை இந்த இரு திட்டங்களும் மேலும் வலுப்படுத்தும் என்று கூறினார். திரு நரேந்திர மோடி குஜராத் முதல்வராக இருந்த போது, அம்மாநிலத்தின் ஒட்டுமொத்த வளர்ச்சிக்கான திட்டத்தை மக்கள் முன் வைத்ததோடு, தமது பதவிக்காலம் நிறைவடைவதற்குள் அதை செய்து முடித்தார் என்று திரு ஷா கூறினார்.
குஜராத்தின் இரு லட்சியமிக்க திட்டங்கள், திரு நரேந்திர மோடி பிரதமராக இருக்கும் காலத்தில் அவரால் தொடங்கப்படுவது மிகவும் மகிழ்ச்சியளிப்பதாக மத்திய உள்துறை அமைச்சர் கூறினார்.
அகமதாபாத் மற்றும் சூரத் மக்களுக்கு தமது வாழ்த்துகளைத் தெரிவித்த அவர், இந்த முக்கிய திட்டங்களின் பலனாக குஜராத் விரைவாக வளர்ச்சியடையும் என்று நம்பிக்கை தெரிவித்தார்.
நாட்டு மக்கள், பிரதமர் திரு நரேந்திர மோடி மீது நம்பிக்கை வைத்துள்ளனர். குஜராத்தை போன்றே, நாட்டின் கிழக்கு, மேற்கு, வடகிழக்கு, தெற்கு உள்ளிட்ட அனைத்துப் பகுதிகளும் முழு வளர்ச்சி அடைவதற்கான அடிக்கல்லை நாட்டும் பணியை பிரதமர் தொடங்கியிருக்கிறார் என்று அவர் மேலும் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1689723